ประกาศธนาคารแห่งประเทศไทยที่ สรข. 5/2563เรื่อง บริการข้อมูลตราสารหนี้ภายใต้การให้บริการ Bond Platform----------------------------------------อื่นๆ ๑ เหตุผลในการออกประกาศ เพื่อรองรับการให้บริการข้อมูลตราสารหนี้ภายใต้การให้บริการ Bond Platform ของธนาคารแห่งประเทศไทย (ธปท.) โดยมีวัตถุประสงค์เพื่อให้กระบวนการจัดการข้อมูลตราสารหนี้มีประสิทธิภาพ และสมาชิกผู้ใช้บริการสามารถนําข้อมูลตราสารหนี้ไปใช้ในกระบวนการจําหน่ายตราสารหนี้ได้อย่างรวดเร็วอื่นๆ ๒ อํานาจตามกฎหมาย เพื่ออนุวัติตามข้อ 4.2 (1) แห่งระเบียบธนาคารแห่งประเทศไทย เรื่อง การให้บริการระบบและเครือข่ายอิเล็กทรอนิกส์สําหรับธุรกรรมตราสารหนี้ (Bond Platform) ธปท. จึงได้กําหนดให้การบริการข้อมูลตราสารหนี้ เป็นบริการอีกประเภทหนึ่งภายใต้การให้บริการ Bond Platformอื่นๆ ๓ ขอบเขตการบังคับใช้ ใช้บังคับกับสมาชิกที่ประสงค์จะใช้บริการข้อมูลตราสารหนี้ภายใต้การให้บริการ Bond Platform ตามระเบียบธนาคารแห่งประเทศไทย เรื่อง การให้บริการระบบและเครือข่ายอิเล็กทรอนิกส์สําหรับธุรกรรมตราสารหนี้ (Bond Platform)อื่นๆ ๔ เนื้อหา 4.1 คํานิยาม ในประกาศนี้ "ผู้ใช้บริการข้อมูลตราสารหนี้" หมายถึง สมาชิกที่ได้รับอนุญาตจาก ธปท. ให้ใช้บริการ Bond Platform ตามระเบียบธนาคารแห่งประเทศไทย เรื่อง การให้บริการระบบและเครือข่ายอิเล็กทรอนิกส์สําหรับธุรกรรมตราสารหนี้ (Bond Platform) "ระบบงานข้อมูลตราสารหนี้" หมายถึง ระบบงานที่ใช้สําหรับบริการข้อมูล ตราสารหนี้ภายใต้การให้บริการ Bond Platform "ข้อมูลตราสารหนี้เพื่อการจําหน่าย" หมายถึง ชุดข้อมูลที่เกี่ยวข้องกับตราสารหนี้ เช่น ประเภทและคุณสมบัติของตราสารหนี้ รายละเอียดตราสารหนี้ รายละเอียดการจําหน่ายตราสารหนี้ เงื่อนไขการโอนกรรมสิทธิ์ตราสารหนี้ "ThaiBMA" หมายถึง สมาคมตลาดตราสารหนี้ไทย (Thai Bond Market Association) ทําหน้าที่ในการกําหนดสัญลักษณ์ตราสารหนี้ "รหัสอ้างอิงตราสารหนี้" หมายถึง สัญลักษณ์ที่ใช้ระบุคุณลักษณะรูปแบบของตราสารหนี้แต่ละประเภท เช่น สัญลักษณ์ตราสารหนี้ (Symbol) รหัสหลักทรัพย์สากล (ISIN Code) หรือรหัสการจัดประเภทของเครื่องมือทางการเงิน (CFI Code) เป็นต้น 4.2 การขอใช้บริการ ผู้ใช้บริการข้อมูลตราสารหนี้ต้องยื่นหนังสือแจ้งการขอใช้บริการข้อมูลตราสารภายใต้การให้บริการ Bond Platform ต่อ ธปท. ตามแบบที่แนบท้ายประกาศนี้ 4.3 การจัดการข้อมูลตราสารหนี้ 4.3.1 ผู้ออกตราสารหนี้มีหน้าที่นําเข้าข้อมูลตราสารหนี้เพื่อการจําหน่ายในระบบงานข้อมูลตราสารหนี้ให้ครบถ้วน ถูกต้องตามหลักเกณฑ์และเงื่อนไขที่ ธปท. กําหนด และสอดคล้องกับหลักเกณฑ์การกําหนดรหัสอ้างอิงตราสารหนี้ โดย ThaiBMA ศูนย์รับฝากหลักทรัพย์ หรือหน่วยงานอื่นใด 4.3.2 ผู้ออกตราสารหนี้สามารถแก้ไข หรือยกเลิก ข้อมูลตราสารหนี้เพื่อการจําหน่ายที่ได้นําเข้าตามข้อ 4.3.1 ทั้งนี้ หากการแก้ไข หรือยกเลิกนั้น กระทบต่อการกําหนดรหัสอ้างอิงตราสารหนี้ ข้อมูลดังกล่าวจะถูกส่งให้กับ ThaiBMA ศูนย์รับฝากหลักทรัพย์ หรือหน่วยงานอื่นใดเพื่อกําหนดรหัสอ้างอิงตราสารหนี้ใหม่อีกครั้ง 4.3.3 ภายหลังจากที่ผู้ออกตราสารหนี้ดําเนินการเสร็จสิ้นตามข้อ 4.3.1 และ ข้อ 4.3.2 แล้ว ผู้ออกตราสารหนี้มีหน้าที่ประกาศใช้ข้อมูลตราสารหนี้เพื่อการจําหน่าย ผ่านระบบงาน ข้อมูลตราสารหนี้ 4.3.4 ผู้ใช้บริการข้อมูลตราสารหนี้ สามารถใช้ข้อมูลตราสารหนี้เพื่อการจําหน่ายผ่านระบบงานข้อมูลตราสารหนี้ หลังจากผู้ออกตราสารหนี้ดําเนินการตามข้อ 4.3.1 ถึงข้อ 4.3.3 เสร็จสิ้น 4.4 การเพิ่มวงเงินจําหน่ายตราสารหนี้ (Re-open) ในกรณีที่ผู้ออกตราสารหนี้มีความประสงค์เพิ่มวงเงินจําหน่ายตราสารหนี้ รุ่นเดิมที่ดําเนินการจําหน่ายเสร็จสิ้นแล้ว ผู้ออกตราสารหนี้ต้องประกาศใช้ข้อมูลในส่วนการเพิ่ม วงเงินจําหน่ายตราสารหนี้ผ่านระบบงานข้อมูลตราสารหนี้ โดยผู้ใช้บริการข้อมูลตราสารหนี้จะสามารถใช้ข้อมูลดังกล่าวได้ เมื่อผู้ออกตราสารหนี้ดําเนินการประกาศใช้ข้อมูลในส่วนการเพิ่มวงเงินจําหน่ายตราสารหนี้ผ่านระบบงานข้อมูลตราสารหนี้แล้ว 4.5 การจัดการเอกสารที่เกี่ยวข้องกับข้อมูลตราสารหนี้เพื่อการจําหน่ายที่ประกาศใช้แล้ว ผู้ออกตราสารหนี้มีหน้าที่ในการนําเข้าเอกสารเกี่ยวกับข้อมูลตราสารหนี้เพื่อการจําหน่ายที่ประกาศใช้แล้ว เข้าในระบบงานข้อมูลตราสารหนี้ตามหลักเกณฑ์ วิธีการ และรูปแบบที่ ธปท. กําหนดเพื่อให้ผู้ใช้บริการข้อมูลตราสารหนี้สามารถเรียกใช้เอกสารที่เกี่ยวข้องได้ 4.6 การมอบหมายให้ค่าเนินการแทน ในกรณีมีเหตุจําเป็นที่ทําให้ผู้ออกตราสารหนี้ไม่สามารถดําเนินการตามข้อ 4.3 ถึงข้อ 4.5 ได้ ผู้ออกตราสารหนี้อาจมอบหมายเป็นลายลักษณ์อักษรให้ ธปท. หรือผู้ใช้บริการข้อมูล ตราสารหนี้รายอื่นดําเนินการแทนก็ได้ 4.7 การระงับการใช้บริการ การใช้บริการข้อมูลตราสารหนี้จะถูกระงับไป เมื่อมีเหตุอย่างหนึ่งอย่างใดดังต่อไปนี้ (1) ธปท. อาจพิจารณาให้ผู้ใช้บริการข้อมูลตราสารหนี้ระงับการใช้บริการข้อมูลตราสารนี้เป็นการชั่วคราว เมื่อผู้ใช้บริการข้อมูลตราสารหนี้ไม่ปฏิบัติตามประกาศนี้ หรือมีพฤติการณ์ที่อาจก่อให้เกิดผลกระทบต่อการใช้บริการ Bond Platform โดย ธปท. จะแจ้งให้ทราบในเวลาอันควรก่อนระงับการใช้บริการข้อมูลตราสารหนี้ ในกรณีที่มีการระงับการใช้บริการเป็นการชั่วคราว ผู้ใช้บริการข้อมูลตราสารหนี้ ต้องทําการแก้ไขข้อบกพร่อง หรือเสนอแผนงานที่ชัดเจนสําหรับการแก้ไขข้อบกพร่องดังกล่าวภายใน ระยะเวลา 20 วันทําการ นับจากวันที่ ธปท. ระงับการใช้บริการข้อมูลตราสารหนี้ ทั้งนี้ หากผู้ใช้บริการข้อมูลตราสารหนี้ไม่ดําเนินการดังกล่าว ธปท. อาจพิจารณาเพิกถอนการใช้บริการข้อมูลตราสารหนี้ (2) ในกรณีที่ผู้ใช้บริการข้อมูลตราสารหนี้ต้องการระงับการใช้บริการข้อมูลตราสารหนี้ให้ผู้ใช้บริการข้อมูลตราสารหนี้มีหนังสือแจ้งความประสงค์ขอระงับการใช้บริการข้อมูลตราสารหนี้ต่อ ธปท. ล่วงหน้าไม่น้อยกว่า 20 วันทําการ ก่อนวันที่ผู้ใช้บริการประสงค์ขอระงับการใช้บริการข้อมูลตราสารหนี้ ตามแบบที่แนบท้ายประกาศนี้ ธปท. จะพิจารณาการระงับใช้บริการข้อมูลตราสารหนี้ตามเหตุผลและความจําเป็นอื่นๆ ๕ วันเริ่มต้นบังคับใช้ ประกาศนี้ให้ใช้บังคับตั้งแต่วันประกาศเป็นต้นไปผู้มีอํานาจลงนาม - ประกาศ ณ วันที่ 15 พฤษภาคม 2563 (นายวิรไท สันติประภพ)ผู้ว่าการธนาคารแห่งประเทศไทยฝ่ายการชําระเงินและพันธบัตรโทรศัพท์ 0 2283 5900, 02283 5083